OpenLLM-France/wikimedia huggingface dataset:
# Plaça Major (Peratallada)

La Plaça Major és una plaça pública de Peratallada, al municipi de Forallac (Baix Empordà) inclosa a l'Inventari del Patrimoni Arquitectònic de Catalunya.

## Descripció

Edificis civils.- La plaça principal de la vila de Peratallada és al sector oriental del nucli urbà: intramurs del recinte de llevant de la muralla. És un espai públic de forma rectangular. Conserva a tot el costat septentrional els pòrtics antics, amb arcs de mig punt i rebaixats i voltes de canó o de llunetes, sobre els quals es drecen les cases d'aquest sector. Aquest porticat primitiu queda emmascarat per haver-se ampliat, en època molt recent -S.XVIII-XIX- les dites cases guanyant espai a la plaça pública i creant altres porxos i façanes adossats.
Tot plegat creat un conjunt edificat no mancat d'interès com a mostra d'arquitectura popular. A llevant la plaça devia estar també porticada, car en una de les façanes hi és visible una antiga arcada tapiada.
Els arcs antics són fets amb grans dovelles i carreus ben tallats; les voltes són de pedra morterada o bé rajola; les façanes, en general, són de rebles i morter, carreus angulars i, algunes remolinades. Als sectors més antics hi ha obertures amb llindes monolítiques; als afegitons tardans, balconades, galeries d'arcades de rajols, etc ...

## Història

La plaça,com altres carrers de la vila, ha sofert, en renovar recentment alguns elements sobretot obertures, atemptats greus amb la pèrdua de referències que eren indestriables de la seva imatge.

## Referències

* 1 2 3 4 «Plaça Major». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Carrer Nou (Vulpellac)

El Carrer Nou és una obra amb elements gòtics de Forallac (Baix Empordà) protegida com a Bé Cultural d'Interès Local.

## Descripció

El carrer de Nou de Vulpellac presenta un seguit de cases, els números 1, 3, 5, 7, 9, que tenen la condició de bé cultural d'interès local, BCIL. D'entre aquests immobles destaquem els següents:
La casa del carrer Nou, 1 conté una finestra d'arc conopial, polilobulada, amb arabesc, relleus vegetals i impostes florals senzilles. Aquesta presenta un emmarcament amb guardapols, als dos extrems del qual, a manera de mènsules, hi ha petites testes en relleu. Té ampit motllurat, malmès. Els brancals i la base inferior de la finestra són fets amb carreus de pedra molt ben tallats.
La casa del carrer Nou, 7 mostra un seguit d'elements interessants: el portal d'accés i una finestra. La gran porta d'accés és d'arc de mig punt amb dovelles radials de pedra; té els carreus de grans dimensions i molt ben tallats, i presenta un interessant escut a la clau, amb l'interior ovalat i dividit en dues parts: a la superior, les lletres B,O,I,S en relleu i a la inferior una mà amb una destral. Sota l'escut, incisa, hi ha la data del 1632.
La finestra es troba al primer pis. És rectangular, amb carreus de pedra molt ben tallada i ampit motllurat.

## Història

El carrer Nou, desenvolupat al costat extern de la muralla medieval, presenta cases de tipologia gòtico-renaixentista que conserven elements arquitectònics d'interès tipològic. La finestra conopial segurament data dels segles XVI-XVII; es troba en una casa que actualment presenta poc interès a causa de les nombroses modificacions que ha experimentat, i que han alterat la unitat de la façana.
La casa del carrer Nou, 7 presenta un escut i la data del 1632 en la clau indica el moment en què fou construïda. Posteriorment aquest immoble ha experimentat modificacions diverses, parcialment visibles a la part superior de la façana.

## Referències

* 1 2 3 4 5 6 «Carrer Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Can Reixach (Santa Cristina d'Aro)

Can Reixach és una masia de Santa Cristina d'Aro (Baix Empordà) inclosa a l'Inventari del Patrimoni Arquitectònic de Catalunya.

## Descripció

Masia constituïda per un cos principal amb planta baixa i dos pisos i un altre cos, adossat a la part posterior de l'habitatge, en forma de "U", tot tancant un petit pati. El cos principal és de planta quadrangular, cobert a dues vessants i amb el carener perpendicular a la façana. Les obertures són allindades amb pedra. El parament és de pedra desbastada lligada amb morter i arrebossat, amb els angles reforçats per carreus ben tallats i de mides grans.

## Referències

* ↑ «Can Reixach». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Mas Mordenyach

El Mas Mordenyach és una obra de Santa Cristina d'Aro (Baix Empordà) inclosa a l'Inventari del Patrimoni Arquitectònic de Catalunya.

## Descripció

Conjunt format per diferents cossos que tanquen un petit pati parcialment emmurallat. El cos principal, l'habitatge, és de grans dimensions i es troba cobert per una teulada a doble vessant, amb el carener paral·lel a la façana principal. Les obertures, de mides diverses, són totes emmarcades amb pedra, mentre que els murs són arrebossats. Els angles dels murs són reforçats per carreus de mida gran i ben tallats. Cal destacar-ne una de les entrades exteriors de la casa, on s'hi poden observar diverses inscripcions a la llinda.

## Referències

* ↑ «Mas Mordenyach». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Molí dels Frares (Santa Cristina d'Aro)

Molí dels Frares és una obra de Santa Cristina d'Aro (Baix Empordà) inclosa a l'Inventari del Patrimoni Arquitectònic de Catalunya.

## Descripció

Construcció de planta baixa i pis coberta a dues vessants, amb el carener perpendicular a la façana principal. Els seus murs són de pedra, amb carreus irregulars disposats sense ordre i carreus grossos i ben tallats als angles. Les obertures són totes de pedra, les finestres amb llindes i la porta d'entrada adovellada i d'arc de mig punt.
A l'interior encara conserva a la planta baixa les dependències del que fou l'antic molí, a la planta superior hi ha l'habitatge i, al soterrani, les galeries per on es canalitzava l'aigua provinent d'una gran cisterna situada a la part posterior del molí.

## Referències

* 1 2 «Molí dels Frares». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Can Duran (Santa Cristina d'Aro)

Can Duran és una masia de Santa Cristina d'Aro (Baix Empordà) inclosa a l'Inventari del Patrimoni Arquitectònic de Catalunya.

## Descripció

Masia originàriament de tipologia clàssica que ha sofert diverses modificacions, tot convertint-se en un conjunt de quatre habitatges. El conjunt és de planta quadrangular i és cobert amb una teulada a doble vessant, amb el carener perpendicular a la façana principal. Té poques obertures, totes de pedra i amb llindes de tipologies diverses. Els murs són de pedra, fets amb maçoneria llevat dels angles que són reforçats amb carreus de mida grossa i regulars.
La part nord de la masia, que corresponia a l'anomenada Can Geli, es troba parcialment en ruïna.

## Referències

* 1 2 «Can Duran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Sant Miquel de Serinyana

Sant Miquel de Serinyana és una església romànica de Bassella (Alt Urgell) inclosa a l'Inventari del Patrimoni Arquitectònic de Catalunya.

## Descripció

Edifici religiós d'una nau, amb la coberta esfondrada. Porta adovellada al mur sud. A ponent campanar de paret de dos ulls. És una construcció bastant eixida amb carreus treballats fen filada. Alguns autors pensen que és d'origen romànic.

## Referències

* ↑ «Sant Miquel de Serinyana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Pont de Sant Julià dels Garrics

El Pont de Sant Julià dels Garrics és una obra de la Vansa i Fórnols (Alt Urgell) protegida com a Bé Cultural d'Interès Local.

## Descripció

El pont del Molí de Sant Julià dels Garrics és un pont senzill sobre el riu Bona, afluent de l'esquerra del riu la Vansa que és afluent de l'esquerra del Segre.
El pont consta d'un sol ull en arc carpanell de carreus de pedra tosca assentat sobre dues penyes altes que flanquegen el riu de Bona en un punt on aquest s'estreny prou com per construir el pont amb un màxim d'economia d'esforç i materials.
El cos del pont està construït amb pedra calcària sense desbastar i amb una disposició totalment irregular, unida amb morter de calç. La culminació del pont és totalment horitzontal i no en la modalitat d'esquena d'ase que sovinteja en altres ponts antics de la comarca. El tram de camí al seu pas pel pont presenta dos realços de la mateixa obra que s'aixequen uns deu centímetres per sobre del nivell d'ús del camí, com a mesura per evitar la desviació de les bèsties que hi passaven del camí recte. Les penyes sobre les quals es disposa l'obra presenten signes d'haver estat rebaixades o retallades per disposar-hi el pont. L'accés del pont des de la riba esquerra del riu presenta un marge construït amb pedra seca per realçar i anivellar el camí d'accés des d'aquest sector.
La construcció del pont podria estar relacionada amb el molí fariner que es troba a quinze metres al sud-oest. La forma de l'arc fa pensar que podria haver estat construït en època moderna com altres d'aquest tipus que hi ha a la comarca.
El mes de març de 2013 hi haver unes fortes pluges que van afavorir la degradació del pont: es va ensorrar la part superior del flanc sud i l'arc es va veure afectat.

## Referències

* 1 2 3 4 5 «Pont de Sant Julià dels Garrics». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Habitatge al carrer de Santa Anna, 21 (Tortosa)

L' Habitatge al carrer de Santa Anna, 21 és una obra de Tortosa inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres que consta de planta i tres pisos. La façana té un amplada de 5m. La façana consta d'una porta central gran i dues de petites al costats amb tarja quadrangular a sobre (allindades les laterals i de mig punt la central). Als pisos s'obre en tots un balcó central, més gran el del segon pis, i dues finestres laterals. A sobre del tercer pis encara hi ha golfes amb finestres obertes. La teulada sobresurt només a l'exterior en forma de teules de canal. El mur és de carreus de pedra molt desiguals i als pisos de maó de pla; tot el parament arrebossat.

## Referències

* ↑ «Habitatge al carrer de Santa Anna, 21». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].

## Vegeu també

* Habitatge al carrer de Santa Anna, 19 (Tortosa)
* Habitatge al carrer de Santa Anna, 23 (Tortosa)
# Torre del Coll de l'Alba

La Torre del Coll de l'Alba és una obra de Tortosa declarada Bé Cultural d'Interès Nacional.

## Descripció

La torre, de planta quadrada, està integrada en el flanc dret de l'ermita gòtica que es construí posteriorment. S'enlairà damunt de les restes d'una altra construcció. Les restes anteriors presenten un aparell constructiu de factura més rústega que la resta de la torre. Als angles hi trobem carreus de pedra ben tallats. En un costat hi ha espitlleres, mentre que en l'altre hi ha finestres i fins i tot un balcó amb arc de mig punt (tal vegada era l'antic accés a la torre).

## Història

El coll de l'Alba, anomenat antigament coll de l'Alma, era un lloc estratègic en el camí entre viatge de València a Barcelona. L'existència de la torre indica una zona a defensar en relació amb els atacs a Tortosa.

## Referències

* 1 2 «Torre del Coll de l'Alba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].
# Can Frigola (Cornellà del Terri)

Can Frigola és una obra de Cornellà del Terri (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Antiga masia de planta rectangular amb volums annexes. Es desenvolupa en una planta semisoterrani i dues plantes superiors. Interiorment el cos principal s'estructura a partir de tres crugies paral·leles. Les parets estructurals són de maçoneria, amb carreus a les cantonades fets amb pedra de Banyoles. A les façanes de llevant i de migdia hi ha adossat un cos d'una sola planta i terrat superior, construït en el segle passat, amb un porxo a sota fet amb arcs rebaixats. En un extrem d'aquest porxo es conserva una porta dovellada, que primitivament hauria estat l'accés principal al mas, abans de les reformes. Les obertures són emmarcades amb carreus i les del primer pis presenten llindes en forma d'arc rebaixat.

## Referències

* ↑ «Can Frigola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# 351
## Esdeveniments

* 28 de setembre - Mursa (Pannònia): Batalla sagnant entre els emperadors Magnenci i Constanci II, que en sortirà guanyador obrint-li el pas a Il·líria i Itàlia.
* Milà (Itàlia): Constanci II nomena cèsar Constanci Gal.
* Constantinoble: Macedoni I torna a la seu del patriarcat de la ciutat.
* Jerusalem: Sant Ciril és investit bisbe de la ciutat.
* Shensi (Xina): El primer rei, Fu Jiàn, inicia la dinastia dels Jin anteriors.
# Ratpenat de l'Himàlaia

El ratpenat de l'Himàlaia (Myotis siligorensis) és una espècie de ratpenat de la família dels vespertiliònids. Viu a Cambodja, la Xina, l'Índia, Indonèsia, Laos, Malàisia, Myanmar, el Nepal i el Vietnam. El seu hàbitat natural són els boscos tant de plana com montans. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Hutson, A. M.; Kingston,T.; Molur, S.; Srinivasulu, C. Myotis siligorensis. UICN 2008. Llista Vermella d'espècies amenaçades de la UICN, edició 2008, consultada el 24 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Elly de Waard

Elly de Waard (Bergen, Països Baixos, 8 de setembre de 1940) és una poetessa neerlandesa.
Va néixer a Bergen i va ser educada en l'Institut Murmellius i la Universitat d'Amsterdam. De 1965 a 1984 va ser una crítica de música rock per al diari holandès de Volkskrant i la revista setmanal holandesa Vrij Nederland; també va formar part d'un jurat que concedeix els premis de música Edison neerelandesos l'any 1972.
El 1978 Waard va publicar el seu primer llibre de poemes, Afstand. És membre fundadora de la Fundació Anna Bijns, que atorga un premi anual a una escriptora neerlandesa. Va tenir una funció principal en el grup de poetes de dones, conegudes com «De Nieuwe Wilden».

## Selecció d'obres

* Luwte (Shelter) (1979)
* Furie (Fury) (1981)
* Strofen (1983)
* Anna Bijns (1985)
* Een wildernis van verbindingen (1986)
* Sara (1987)
* Onvoltooiing (1988)
* Eenzang (1992)
* Eenzang twee (1993)
* Het zij (Or she) (1995)
* Anderling (1998)
* Zestig (2000)

## Referències

* 1 2 3 «Elly de Waard» (en neerlandès). digitale bibliotheek voor de Nederlandse letteren. [Consulta: 15 abril 2016].
* ↑ Europa Publications. International Who's Who in Poetry 2005, 2004, p. 407. ISBN 185743269X.
* ↑ Billboard, 16 de desembre de 1972, p. 49 [Consulta: 15 abril 2016].
* ↑ Meijer, Maaike; Eijsker, Erica; Peypers, Ankie. Dutch and Flemish Feminist Poems from the Middle Ages to the Present: A Bilingual Anthology, 1998, p. 185. ISBN 1558611525.
# Turó d'en Quadres

El Turó d'en Quadres és una muntanya de 420 metres que es troba al municipi de Santa Coloma de Farners, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# 387
## Esdeveniments

* agost - Itàlia: Magne Màxim atravessa els Alps, amb la intenció d'apoderar-se de tota la península.
* Milà (Itàlia): L'emperador Valentinià II fuig amb la família cap a Tessalònica per demanar l'empara de Teodosi I el Gran.
* Antioquia (Síria): Els ciutadans es revolten contra un nou impost imperial i enderroquen estàtues.
* Armènia: Els perses sassànides ocupen gran part del país i obliguen el rei Arshak III a fugir i demanar ajuda als romans.
* Acilisene (Armènia): Romans i perses signen un tractat de pau que acorda la partició del país en dos regnes: l'occidental, protectorat romà, mantenint el sobirà Arshak III, i l'oriental, la Persarmènia, a l'òrbita persa i amb el rei Khosrov III.
* Tràcia: Alaric I succeeix el seu pare Badengaud com a cap de la dinastia visigòtica dels Baltungs.

## Naixements

* Cúmbria (Britànnia): Sant Patrici d'Irlanda, missioner. (m. 461)

## Necrològiques

* Tràcia: Badengaud, cabdill visigot.
* 27 d'agost - Òstia (Itàlia): Santa Mònica d'Hipona, mare de sant Agustí, de malària.
# 460
## Naixements

* Gal·les (Britànnia): Cadwallon Lawhir ap Einion, rei de Gwynedd. (m. 534)

## Necrològiques

* Marsella (Gàl·lia): Sant Pròsper d'Aquitània, teòleg, pare de l'Església.
* Marsella (Gàl·lia): Paulí el Penitent, escriptor religiós.
* Gal·les (Britànnia): Cunedda, rei de Gwynedd.
* Gal·les (Britànnia): Cadell Ddyrnllwg, rei de Powys.
# 1448
## Esdeveniments
### Països Catalans

* 21 de maig - Catalunya: Terratrèmol de Catalunya.

### Resta del món
## Naixements
### Resta món

* Gener o febrer - Demòtica (Tràcia): Baiazet II, soldà de l'Imperi Otomà de 1481 a 1512.

## Necrològiques
### Resta del món

* 5 o 6 de gener- Jönköping (Suècia): Cristòfor de Baviera, rei de Dinamarca, Suècia i Noruega.
* 30 de setembre - Arta (Grècia): Carles II Tocco, comte de Cefalònia i despot d'Epiros.
# 651
## Esdeveniments

* Ravenna, Exarcat de Ravenna: Olimp, exarca de la regió, s'alia amb el papa Martí I i es declara emperador romà, desafiant Constanci II.
* Regne dels Francs: Es crea el Principat de Stavelot-Malmedy, lligat a l'abadia del mateix nom; l'abat en serà el cap d'estat durant més de mil anys.
* Imperi Persa: Els àrabs culminen la conquesta de tot l'imperi per al califat omeia i, amb la mort de Yezdegerd III, s'extingeix la dinastia sassànida.
* Kanat dels Turcs Occidentals, Àsia central: Els intents de reunificació del kanat per part de Yukukshad Irbis fracassen davant els xinesos i aquest ha de fugir, la qual cosa suposarà el final de l'estat independent.
* Sicília: Els àrabs hi desembarquen i n'ocupen algunes ciutats.
* Rodes: Els musulmans conquereixen l'illa.
* Khorasan, Pèrsia: Els àrabs, comandats per Abd-Al·lah ibn Àmir, comencen l'ocupació del territori.
* Herat, Afganistan: La ciutat és conquerida pels àrabs.
* Saragossa, Tarraconense: Taió succeeix Brauli, a la mort d'aquest, com a bisbe de la ciutat.
* Edessa, Síria: Jacob el Jove és nomenat bisbe de la ciutat.

## Necrològiques

* Merv (Àsia central): Yezdegerd III, darrer emperador sassànida, assassinat per un lladre.
* Saragossa (Tarraconense): Sant Brauli, escriptor cristià i bisbe.
# Gallus (sacerdot)

Gallus (pl. Galli) era un sacerdot de Cíbele. El culte a Cíbele fou introduït a Roma des de la regió de Frígia el 204 aC. Els galli eren sempre sacerdots eunucs i es diu que sovint, impulsats pel fanatisme religiós, ells mateixos es practicaven la castració.

## Vegeu també

* Agdistis
* Atis (déu)
* Tauroboli
* Cíbele

## Referències

* Britannica Online Encyclopedia
# Seyyit Hasan Paixà

Seyyid Hasan Paşa (? - Diyarbekir, 1748) fou un gran visir otomà, originari de Şebinkarahisar. Va entrar als geníssers i va escalar posicions arribant a general de brigada (kulkahyasi) el 1734, lluitant a Pèrsia. El juliol de 1738 fou ascendit a agha dels geníssers rebent el rang de visir el 23 de desembre de 1739 per la seva valentia en la guerra contra Àustria que es va acabar aquell any, tot i que va continuar en formar d'enfrontaments menors a la frontera. El 23 de setembre de 1743 fou nomenat gran visir per recomanació de Bashir, el cap (kizlaraghasi) dels eunucs negres de l'harem imperial. Sota el seu govern la guerra fronterera amb Àustria es va acabar per la convenció de 18 de gener de 1744; en canvi va lluitar contra Nàdir-Xah Afxar de Pèrsia; en matèria exterior va intentar un apropament a les potències occidentals. Fou destituït el 10 d'agost de 1746 i enviat desterrat a Rodes. La primavera següent (1747) va rebre el govern d'Ič-il i a la tardor fou traslladat al govern del Diyarbekir.

## Bibliografia

* Hakki Uzunçarsili, Osmali tarihi, Ankara 1956.
Gran visir otomà :
# Central Park West

Central Park West és una avinguda de Manhattan, a New York, que, com el seu nom indica està situada al llarg de Central Park, però que serveix també de frontera de l'Upper West Side. L'avinguda s'estén sobre 81 blocks (illes de cases), entre el Columbus Circle a nivell del carrer 59, i el Frederick Douglass Circle a nivell del carrer 110, és a dir precisament al llarg de Central Park. Central Park West és vorejat de nombrosos edificis, el que en fa un barri molt atraient per als turistes, i que explica també l'l'elevat preu dels immobles a la zona. Entre els edificis més cèlebres situats al llarg de Central Park, s'hi troben el Dakota Building, els San Remo Apartments, o fins i tot el cèlebre The Majestic.
Central Park West és també el nom d'una sèrie de televisió dels anys 1990 així com el títol d'una célébre balada de John Coltrane.

## Referències

* ↑ Dolkart, Andrew; Commission, New York Landmarks Preservation. Guide to New York City Landmarks (en anglès). John Wiley & Sons, 2008-12-03, p. 130. ISBN 978-0-470-28963-1.
* ↑ Salwen, Peter. Upper West Side Story: A History and Guide (en anglès). Peter Salwen, 1989, p. 330. ISBN 978-0-89659-894-2.
* ↑ Levitt, Ellen. Walking Manhattan: 30 Strolls Exploring Cultural Treasures, Entertainment Centers, and Historical Sites in the Heart of New York City (en anglès). Wilderness Press, 2015-04-20, p. 204. ISBN 978-0-89997-764-5.
* ↑ Real State Report (en anglès). New York Magazine, 1990-12-24, p. 184.